# V E D T E K T E R

# I.H.H.T. BARNEHAGELOVEN

# F O R

# ULNA Kragerud naturbarnehage AS

Oversikt over våre barnehager: [www.ulna.no](http://www.ulna.no)

**§ 1 Lovgrunnlag**

Barnehagen driftes til enhver tid gjeldende barnehagelov.

**§ 2 Eierforhold**

Ulna Kragerud naturbarnehage har organisasjonsnummer 991 525 750. Eier av barnehagene er ULNA AS orgnr. 993 314862 eller Atvexa AS, orgnr. 929 339 886. Eier av ULNA AS/ Atvexa AS er Atvexa AB.

**§ 3 Formål og verdigrunnlag**

Ulna Kragerud naturbarnehage AS driftes i samsvar med de til enhver tid gjeldende lover og forskrifter for barnehagevirsomheten og ULNA Barnehagenes styringsdokumenter og planverk.

Barnehagens formål er i.h.h.t. Barnehagenloven **§ 1: «**Barnehagen skal i samarbeid og forståelse med hjemmet ivareta barnas behov for omsorg og lek, og fremme læring og danning som grunnlag for allsidig utvikling. Barnehagen skal bygge på grunnleggende verdier i kristen og humanistisk arv og tradisjon, slik som respekt for menneskeverdet og naturen, på åndsfrihet, nestekjærlighet, tilgivelse, likeverd og solidaritet, verdier som kommer til uttrykk i ulike religioner og livssyn og som er forankret i menneskerettighetene.

Barna skal få utfolde skaperglede, undring og utforskertrang. De skal lære å ta vare på seg selv, hverandre og naturen. Barna skal utvikle grunnleggende kunnskaper og ferdigheter. De skal ha rett til medvirkning tilpasset alder og forutsetninger.

Barnehagen skal møte barna med tillit og respekt, og anerkjenne barndommens egenverdi. Den skal bidra til trivsel og glede i lek og læring, og være et utfordrende og trygt sted for fellesskap og vennskap. Barnehagen skal fremme demokrati og likestilling og motarbeide alle former for diskriminering.»

Barnehagens innhold er i.h.h.t. Lov om barnehager § 2 og bygger på vår visjon “Vi griper barndommens muligheter!” Gjennom vår satsing på helsefremmende barnehager legges grunnlag for muligheter for lek og mestring i en trygg og glad barnehagehverdag.

Barnehagens verdigrunnlag skal formidles, praktiseres og oppleves i alle deler av barnehagens pedagogiske arbeid. Barndommen har egneverdi, og barnehagen skal ha en helhetlig tilnærming til barnas utvikling. Barnehagens samfunnsmandat er, i samarbeid og forståelse med hjemmet, å ivareta barnas behov for omsorg og lek og fremme læring og danning som grunnlag for allsidig utvikling. Lek, omsorg, læring og danning skal ses i sammenheng.

Å møte individets behov for omsorg, trygghet, tilhørighet og anerkjennelse og sikre at barna får ta del i og medvirke i fellesskapet er viktige verdier som skal gjenspeiles i barnehagen. Barnehagen skal fremme demokrati, mangfold og gjensidig respekt, likestilling, bærekraftig utvikling, livsmestring og helse.

**§ 4 Psykososialt barnehagemiljø**

I.h.h.t. Lov om barnehager kapittel 8 § 41, 42 og 43 har vi nulltoleranse for utestenging, mobbing, vold, diskriminering og trakassering. Alle ansatte plikter å gripe inn dersom et barn i barnehagen utsettes for slike krenkelser og følge opp i.h.h.t. gjeldende retningslinjer. Det jobbes systematisk for å forebygge og sikre at alle barn har et trygt og godt barnehagemiljø.

**§ 5 Foreldreråd**

Foreldrerådet består av foreldre / foresatte til alle barna i barnehagen og skal fremme deres fellesinteresser og bidra til at samarbeidet mellom barnehagen og foreldregruppen skaper et godt barnehagemiljø.

I foreldrerådet velges det foreldrerepresentanter til barnehagens samarbeidsutvalg. Saker fra foreldrerådet skal behandles i samarbeidsutvalget.

**§ 6 Samarbeidsutvalgets (SU) sammensetning , arbeidsoppgaver og funksjonstid**

Samarbeidsutvalget (SU) består av foreldre / foresatte og ansatte i barnehagen. Samarbeidsutvalget skal være et rådgivende, kontaktskapende og samordnende organ. Samarbeidsutvalget skal bli forelagt saker som er viktige for barnehagens innhold og virksomhet, og for forholdet til foreldrene. Samarbeidsutvalget skal fastsette barnehagens årsplan.

Eier kan delta etter eget ønske, men ikke med flere representanter enn hver av de andre gruppene. Representanter velges for ett år av gangen.

Foreldrerådet og de ansatte velger 2 representanter hver til SU.

SU består inntil nye representanter er valgt. SU- leder innkaller til møter.

Daglig leder i barnehagen har møteplikt og uttalerett i SU, men har ikke stemmerett. Daglig leder fungerer som saksbehandler og referent.

**§ 7 Åpningstider**

Åpningstidene fastesettes av styret, på bakgrunn av innstilling fra barnehagens samarbeidsutvalg.

Åpningstiden er: 07:00-17:00

Barnehagene holder stengt uke 28, 29 og 30, samt lørdager, søndager, julaften, nyttårsaften og offentlige høytidsdager. Onsdag før skjærtorsdag stenger

barnehagene kl. 12. Barna skal i løpet av sommeren ha minimum tre uker sammenhengende ferie. Foreldrene plikter å meddele barnehagen skriftlig innen 20. april hvert år om hvilke uker barnet skal ha ferie. Dersom dette ikke leveres settes barnet opp på tre uker valgt av daglig leder.

Barnehagen er stengt i forbindelse med fem planleggingsdager per år. Dato for disse skal varsles minimum en måned i forkant.

**Fravær meldes til barnehagen før klokken 09:30.**

**§ 7.2 Henting og bringing**

Dersom barn leveres eller hentes i perioden mellom klokken 09.30 og 14.00 skal det gis beskjed til barnehagen om dette, grunnet gjennomføring av planlagte aktiviteter.

Henting av annen person enn foreldre eller foresatte skal være godkjent av den/de som har daglig omsorg. Uten samtykke eller melding fra den eller de, vil barn ikke bli utlevert.

Når barn blir hentet etter stengetid vil det påløpe en tilleggsavgift på kroner 400,- på hver påbegynte halvtime.

Hvis barn blir hentet senere enn 30 minutter etter ordinær stengetid og det ikke er oppnådd kontakt mellom barnehagen og foresatte, vil barnet bli overlevert til barnevernsvakten.

**§ 8 Arealnorm**

For barn under tre år er arealnormen satt til 5,3 m2. For barn over tre år er arealnormen satt til 4m2.

**§ 9 Helse, miljø og sikkerhet**

**Barn:**

Foreldre/foresatte skal i forkant av oppstart i barnehagen ha fremlagt erklæring om barnets helse.

Barn med smittsomme sykdommer/ redusert almenntilstand skal holdes hjemme. Foreldre/ foresatte bes om å følge anbefalinger fra Folkehelseinstituttet vedrørende smittevern i barnehagen.

**Personal:**

Personalet plikter å gjennomgå tuberkulinkontroll ihht barnehageloven §50.

Det henvises videre til aktuelle lover og forskrifter og barnehagenes egne systemer for helse, miljø og sikkerhet.

**Internkontroll**

Barnehagen benyttter internkontrollsystemet PBL Mentor, som er et godkjent internkontrollsystem i.h.h.t. Barnehageloven §9.

**§ 10 Taushets- og opplysningsplikt**

Personalet har opplysningsplikt til sosial- og barnevernstjenesten ihht barnehageloven § 45- 46.

Personalet har taushetsplikt ihht barnehageloven § 44, om alle forhold de måtte få kjennskap til vedrørende barna og deres familier. Dette gjelder også for foreldrerepresentanter i barnehagens samarbeidsutvalg.

**§ 11 Forsikring**

Kragerud barnehage AS har kollektiv ulykkesforsikring for barna. Forsikringen gjelder i barnehagene, på turer og på utflukter i barnehagenes regi. Forsikringen gjelder på direkte vei til og fra barnehagen.

**§ 12 Betalingssatser**

Betalingssatser er i henhold til sentrale bestemmelser. Ved oppstart etter den 15. i måneden, betales halv avgift.

Betaling skal skje forskuddsvis den 1. i hver måned. Det betales for 11 måneder, da juli er betalingsfri.

Ved deltidsplass betales det proporsjonalt i forhold til oppholdstid + 10% administrasjonsgebyr

Søskenmoderasjon gis i henhold til kommunens bestemmelser.

Barnehagen er en full kost barnehage og det serveres varm mat 3 dager i uken, den siste er tur dag og da må matpakke medbringes. Barna får servert frokost og ettermiddagsmat som består av et brødmåltid med pålegg, melk og frukt/grønnsaker eller havregrynsgrøt. Vi har fokus på sunn og næringsrik mat. Prisen er satt til: 550kr Tilbudet kostnads justeres ved behov i samråd med SU.

Manglende betaling for barnehageplassen medfører oppsigelse av plassen og innkreving av skyldig beløp. Ved fortsatt manglende betaling utover 1 måned og etter at alternative nebetalingsløsninger er forsøkt, sendes varsel om oppsigelse av barnehageplass. Ny frist for innbetaling av manglende beløp settes til syv virkedager. Ved fortsatt manglende betaling sies plassen opp og resterende utestående sendes til inkassofirma for videre rettslig innkreving.

**§ 13 Opptak**

Det er daglig leder i barnehagen som har opptaksmyndighet. Opptaket skjer i samordnet opptak med kommune/ bydel.

Ved oppsigelser midt i barnehageåret vil det gjennomføres løpende opptak. Ved opptak av barn vil det legges vekt på gruppesammensetningen mht. alder og kjønn, slik at barnehagelovens formålsparagraf blir ivaretatt.

Det tildeles plass til barn med lovfestet rett til barnehageplass først.

Startdato for oppstart i barnehagen fastsettes av daglig leder i barnehagen. Ved tildeling av plass i barnehagen må foresatte bekrefte at de mottar plassen elektronisk. Aksept av barnehageplass baseres på vilkår som fremkommer i vedtektene og er forpliktende.

Dersom det ønskes plass i annen ULNA- barnehage må foreldre/ foresatte søke i hovedopptaket, samt sende en e- post til daglig leder i barnehagen og informere om at man har søkt.

Det kan tilbys plass til barn fra andre kommuner, forutsatt at bostedskommunen bekrefter til vertskommunen at de dekker kostandene for plassen.

Barn må være fylt 10 måneder før de kan starte i barnehagen. Når barn flyttes fra småbarnsavdeling til storbarnsavdeling tildeles plass på avdelingmed ledig kapasitet. Barnet har plass til og med 31. juli det året de fyller seks år.

**Bedriftsplasser:**

Bedrifter kan gis anledning til å kjøpe bedriftsplasser. Bedriften disponerer plassen og avgjør hvem som skal benytte seg av den. Bedriften må sørge for at foreldre/ foresatte med bedriftsplass, må søke og si opp via kommunens nettsider.

Opptak foretas iht. gjeldende opptakskriterier. Daglig leder i barnehagen utarbeider en prioritert liste over søkere, og foretar opptak iht. denne. Kun søkere som står på søkerliste tilsendt fra kommunen vil være aktuelle søkere.

**Opptakskrets:**

Barnehagen tilhører Lillestrøm kommune sin opptaktskrets. Søkere utenfor opptakskretsen kan tilbys plass om det ikke er søkere med tilsvarende prioritet i.h.h.t. opptakskriteriene innenfor opptakskretsen.

**Opptakskriterier:**

1. *Barn med nedsatt funksjonsevne har rett til prioritet ved opptak i barnehage. Det skal foretas en sakkyndig vurdering for å vurdere om barnet har nedsatt funksjonsevne. Barn som det er fattet vedtak om etter barnevernsloven §5-1 første ledd bokstav a til d, § 3-1 og § 3-4 første ledd bokstav b, har rett til prioritet ved opptak i barnehage.*
2. *Overflytting mellom barnehager eiet av ULNA.*
3. *Personalplasser for mangelpersonell i ULNA.*
4. *Søsken av barn som allerede har plass i barnehagen.*
5. *Søkere som har barnehagen som prioritet 1 eller 2*
6. *Barn som øvrig står på barnehagens venteliste*

Ved opptak gjelder følgende:

Barnet må fylle kriterier for årskull/kjønn som er aktuelt for den ledige plassen.

Under samme forutsetninger vil opptaket avgjøres via loddtrekning.

Tvillinger/trillinger: Hvis et av barna får plass, vil også de andre få tildelt plass hvis antall ledige plasser eksisterer.

Daglig leder i barnehagen kan i samråd med ledelsen i ULNA Barnehagene fravike prioriteringsrekkefølgen av hensyn til barnegruppens sammensetning eller andre spesielle forhold.

**§ 14 Opptaksperiode og oppsigelsesfrister** Søknad om plass gjøres elektronisk via søknadsskjema på kommunens nettsider. Dersom foreldre/ foresatte og barn ikke har personnummer, må man kontakte kommunen og søke manuelt via deres systemer.

Søknadsfrist er den som gjelder for hovedopptaket i kommunen, det samme gjelder dato og klagefrist i forhold til hovedopptaket.

Tilbud om plass sendes ut fra kommunens elktroniske opptakssystem etter daglig leders innstilling.

Oppsigelse av plass skal skje elektronisk via kommunens nettsider. Oppsigelsesfristen er 2 -to- måneder og regnes fra den første påfølgende måned. Foreldrebetaling løper i oppsigelsestiden. Oppsigelsen skal leveres senest den siste i måneden før oppsigelsesperioden starter. Dette gjelder også ved endring/ reduksjon av plasstørrelsen.

**§ 15 Planleggingsdager**

Det avsettes 5 dager per år til planlegging og samarbeid for personalet ved den enkelte barnehage. Tidspunkter for dette fremkommer av barnehagens årsplan Dersom det er behov for å endre dato på en planleggingsdag, skal foreldre/ foresatte få beskjed minst en måned i forkant av planlagt dato.

**§ 16 Tilsetting av personal**

Ledelsen i ULNA tilsetter daglig leder i barnehagen. Pedagogiske ledere, barnehagelærere, barne- og ungdomsarbeidere, barnehagemedarbeidere og evt. øvrig personal i barnehagen ansettes av daglig leder og godkjennes av ledelsen i ULNA.

**§ 17 Foreldres/ foresattes plikter** Foreldre/foresatte plikter å behandle de ansatte på en respektfull og verdig måte.

All kommunikasjon mellom foreldre/ foresatte og personal skal foregå i barnehagens åpningstid.

Dersom det er ønske om å avholde dugnader i barnehagen, er det SU/FAU som har det hele og fulle ansvar for dugnaden. Dugnaden er frivillig.

**Mislighold:**

Ved mislighold har Ulna Kragerud naturbarnehage AS rett til å si opp plassen med øyeblikkelig virkning. Mislighold kan f.eks være:

* Uregelmessig betaling av plassen, etter at man skriftlig har blitt gjort oppmerksom på at dette fører til tap av plass.
* Dersom det ved tildeling av plass er gitt bevisst uriktige opplysninger, og disse har være avgjørende for tildeling av plassen.
* Ved brudd på vedtektene
* Ved gjentatte tilfeller av henting av barn etter åpningstid
* Dersom foreldre/ foresatte utøver utilbørlig atferd ovenfor ansatte i Kragerud barnehage AS, barn og øvrige foreldre/ foresatte

**§ 18 Erstatningsplikt**

Som hovedregel er ikke barnehagen ansvarlig for medbrakte personlige eiendeler, ei heller erstatningsansvarlig dersom noe blir ødelagt/borte ( briller, klær, vogner, leker osv.)

**§ 19 Politiattest** Alle ansatte i Ulna Kragerud naturbarnehage AS skal ha levert tilfredstillende politiattest før tiltredelse ihht barnehageloven § 30.

Den som skal ansettes fast eller midlertidlig i barnehage skal legge frem politiattest som nevnt i politiregisterloven §39 føste ledd.

**Endring av vedtektene:** Vedtektene endres og vedtas av styret i Ulna Kragerud naturbarnehage AS. Barnehagens samarbeidsutvalg forelegges vedtektene til uttalelse før disse endelig vedtas.

Eventuelle vilkårsendringer varsles minst 2 måneder før de iverksettes.

Når man takker ja til tilbud om plass i barnehagen, aksepterer man også at man har gjort seg kjent med barnehagens vedtekter.